Да, има значение размера на сондата на металотърсача. Правилото е следното – колкото е по-голяма сондата (площта на намотката), толкова по-голяма е дълбочината, до която може да проникне сигнала на металотърсача. Съответно по-голямата сонда е по-дълбока. От друга страна колкото по-малка е сондата, толкова по-чувствителна е към малки метални предмети като парченца самородно злато и златни бижута. Поради тази причина повечето металотърсачи, които са направени за търсене на самородно злато са с относително малки сонди с цел по-висока чувствителност към късчетата злато.